cyanic-selkie/wikianc huggingface dataset:
Gina Ravera
Einkalíf
Ravera fæddist í San Francisco, Kaliforníu og er af afrískum-Amerískum og púertórískum uppruna. Hún er lærður klassískur dansari.
Sjónvarp
Fyrsta sjónvarpshlutverk Ravera var árið 1990 í The Fresh Prince of Bel-Air. Hefur hún síðan þá komið fram sem gestaleikari í þáttum á borð við Reasonable Doubts, Where I Live, Frasier, NYPD Blue, Charmed, Boston Legal og Lie to Me.
Geðvirk lyf
Kókaín, krakk, rítalín (methylphenidate), efedrín, MDMA, peyote, LSD, psilocybin, Salvia divinorum, diphenhydramine, berserkjasveppur, tylenol (inniheldur kódín), kódín, píputóbak, bupropion, kannabis, hass]] Geðvirk lyf eru lyf, sem hafa tímabundin áhrif á hugarástand notandands og getur bæði átt við geðlyf, sem notuð eru til lækninga, eða fíkniefni og ofskynjunarlyf.
Gina Ravera
Sjónvarp
Ravera lék Jocelyn House í dramaþættinum Time of Your Life á móti Jennifer Love Hewitt og Jennifer Garner, frá 1999-2001. Var hún síðan með stórt gestahlutverk í ER sem Dr. Bettina DeJuses frá 2006-2008.
Árið 2005 var henni boðið hlutverk í drama-lögregluþættinum The Closer sem rannsóknarfulltrúinn Irene Daniels, sem hún lék til ársins 2009.
Kvikmyndir
Fyrsta kvikmyndahlutverk Ravera var árið 1990 í Lambada. Hefur hún síðan þá komið fram í kvikmyndum á borð við Steal America, Soul Food, Kiss the Girls og The Great Debaters.
Verðlaun og tilnefningar
ALMA verðlaun
NAMIC Vision verðlaun
Screen Actors Guild-verðlaun
Clutch
thumb|upright=1.3|Clutch thumb|upright|Neil Fallon thumb|upright|Tim Sult thumb|upright|Dan Maines thumb|upright|Jean Paul Gaster Clutch er bandarísk hljómsveit frá Germantown, Maryland, stofnuð árið 1991. Meðlimirnir kynntust í menntaskóla (high school). Í byrjun ferils var hljómsveitin hluti af harðkjarnasenunni en fór að þróast út í stóner rokk með plötunni Elephant riders. Einnig hafa áhrif úr blús verið í seinni tíð hjá sveitinni. Clutch stofnaði árið 2008 eigið útgáfufyrirtæki; Weathermaker. Árið 2015 afrekaði Clutch að komast á toppinn á Billboard-rokklistanum í Bandaríkjunum fyrir plötuna Psychic Warfare.
Hljómsveitin hefur hlotið nokkrar vinsældir fyrir lögin Careful With That Mic... (2001), The Mob Goes Wild (2004) og Electric Worry (2007).
Tenglar
Heimasíða Clutch
Tour Défense 2000
thumb|right|250px|Tour Défense 2000 Tour Défense 2000 er skýjakljúfur í La Défense í París.
Ursus
Ursus getur átt við eftirfarandi:
Gerald Asamoah
Gerald Asamoah (fæddur 1978) er þýskur fyrrverandi knattspyrnumaður sem spilaði stærsta hluta ferilsins með Schalke 04 og Þýska landsliðinu. Gerald fæddist í Gana og var 12 ára þegar fjölskylda hans flutti til Þýskalands. Gerald Asamoah var hluti af landsliði Þýskalands sem vann bronsverðlaun á heimavelli árið 2006.
.ly
.ly er þjóðarlén Líbýu.
Norskur svartmálmur
Norskur svartmálmur er tónlistarstefna og undirtegund svartmálms. Stefnan hófst í byrjun tíunda áratugarins. Einkenni stefnunar voru gítargripin sem voru þróuð af Blacktorn (Snorre Ruch) í hljómsveitinni Thorns/Stigma Diabolcum og Euronymous (Øystein Aarseth) í hljómsveitinni Mayhem auk svart-hvítrar líkmálingar sem aðgreindu hjómsveitirnar frá öðrum hljómsveitum þungarokks. Norski svartmámurinn steig út úr leikrænni sviðsetningu þungarokksins og tók ofbeldisfullt skref inn í veruleikann, tónlistin varð listræn málpípa fyrir hóp ungra manna sem gerðu uppreisn gegn samfélaginu, aðhylltust tilvistarlega heimspeki, róttæka heiðni og sýndu öfgafulla andspyrnu gegn ítökum gyðing-kristninar á norðurlöndum. Mayhem ásamt fleiri hljómsveitum (og þar má helst nefna hljómsveitina Burzum) áttu þátt í því að skapa hið alræmda orðspor sem fer af svartmálmsstefnunni, tónlistarstefnu sem almenningur tengir oftast við „djöfladýrkun“, kirkjubrennur og manndráp.
Hoya meliflua
Hoya meliflua er fjölær jurt í vaxblómaættkvísl. Henni var lýst af Elmer Drew Merrill. Útbreiðslan er í Filippseyjum.
Minjavernd
Minjavernd er hlutafélag í eigu ríkissjóðs, Reykjavíkurborgar og sjálfseignarstofnunarinnar Minja. Félagið var stofnað í apríl árið 2000 sem hlutafélag. Það byggir hins vegar á grunni starfs Torfusamtaka aftur til nóvember 1979. Þá náðust samningar á milli ríkissjóðs og Torfusamtakanna um leigu samtakanna á stærstum hluta Bernhöftstorfu gegn endurbyggingu á húsum þar. Samtökin stóðu að þeirri uppbyggingu þar til í apríl 1985. Þá var Minjavernd stofnuð sem sjálfseignarstofnun með aðild Ríkissjóðs, Þjóðminjasafnsins og Torfusamtakanna og eignaðist Minjavernd þá og síðar öll húsin á Bernhöftstorfu. Rekstrarformi Minjaverndar var breytt í hlutafélagi árið 2000 eins og áður sagði og tók þá sjálfseignarstofnunin Minjar við hlutverki Torfusamtakanna sem aðili að Minjavernd. Í september það ár gerðist Reykjavíkurborg svo hluthafi og lagði til félagsins eignir sínar við Aðalstræti og í Grjótaþorpi. Framkvæmdastjóri Minjaverndar frá upphafi hefur verið Þorsteinn Bergsson.
Úrslitaleikur meistaradeildar Evrópu 1999
Úrslitaleikur meistaradeildar Evrópu 1999 var haldinn í Nou Camp í Barcelona 26. maí 1999. Liðin sem voru í úrslitum voru Englandsmeistararnir Manchester United og Þýskalandsmeistararnir Bayern Munich. Hann er minnistæður því Manchester United skoruðu tvö mörk í viðbótartíma og unnu 2-1. Sigur United var lokapunkturinn á fræga tímabili þeirra þegar þeir unnu þrennuna eftir að hafa unnið ensku úrvalsdeildina og enska bikarinn fyrr um mánuðinn. Bayern voru einnig að sækjast eftir þrennu því þeir höfðu þegar unnið þýsku úrvalsdeildina og þýska bikarinn sama tímabilið. Manchester United klæddust venjulegu rauðu treyjunni, meðan Bayern Munich klæddust gráu meistaradeildatreyjunni sinni. Heimþekkti dómarinn Pierluigi Collina hefur sagt að þetta sé minnistæðasti leikur feril síns, jafnvel meira en úrslitaleikurinn í heimsmeistarakeppninni 2002.
Arthur Drewry
Arthur Drewry (3. mars 1891 – 25. mars 1961) var enskur knattspyrnufrömuður og fisksali. Hann gegndi ýmsum trúnaðarstörfum fyrir Enska knattspyrnusambandið og æskufélag sitt Grimsby Town.
Ferill og störf
Tengdafaðir Drewry var jafnframt stjórnarformaður knattspyrnufélagsins Grimsby Town og fól hann tengdasyninum stjórn félagsins. Drewry varð síðar stjórnarformaður Grimsby og var sem slíkur kjörinn formaður ensku deildarkeppninnar frá 1949 til 1955. Frá 1955 til 1961 var hann svo forseti Enska knattspyrnusambandsins.
Sjanghæ Pudong alþjóðaflugvöllurinn
alt=Mynd af biðsal 1. farþegamiðstöðvar Sjanghæ Pudong alþjóðaflugvallarins.|thumb|Biðsalur á 1. farþegamiðstöð Sjanghæ Pudong alþjóðaflugvallarins.
Arthur Drewry
Ferill og störf
Þegar Rodolphe Seeldrayers frá Belgíu féll frá árið 1955 kom í hlut Drewry, sem varaforseta sambandsins, að taka við forsetaembætti FIFA. Hann var svo formlega kjörinn á FIFA-þinginu 1956 eftir baráttu við M. Larfarge frá Frakklandi. Hann gegndi embættinu til dauðadags fimm árum síðar. Á þeim tíma sá hann m.a. um skipulagningu HM 1958 í Svíþjóð og í hans valdatíð var ákveðið að HM 1966 yrði haldið í heimalandi hans, Englandi.
Sjanghæ Pudong alþjóðaflugvöllurinn
alt=Mynd af 2. farþegamiðstöð Sjanghæ Pudong flugvallarins.|thumb|2. farþegamiðstöð Sjanghæ Pudong flugvallarins.
Alþjóðaflugvöllur Sjanghæ Pudong (IATA: PVG, ICAO: ZSPD) (kínverska: 上海浦东国际机场; rómönskun: Shànghǎi Pǔdōng Guójì Jīchǎng) er önnur tveggja flughafna Sjanghæ borghéraðsins í Alþýðulýðveldinu Kína. Flugvöllurinn er meginflughöfn borgarinnar. Hann er umsvifamesta alþjóðamiðstöð Kína og um helmingur af heildarfarþegaflutningum hennar er alþjóðlegur.
Flugvöllurinn er staðsettur um 30 kílómetrum austur af miðborginni. Hann er með fimm flugbrautir og nær yfir 40 ferkílómetra svæði við strandlengjuna í austurhluta Pudong hverfis. Flugvöllurinn er rekinn af Shanghai Airport Authority.
Flugvöllurinn er afar umsvifamikill og með þeim stærri í heiminum. Árið 2019 afgreiddi flugvöllurinn um 76.2 milljónir farþega og um 3.6 milljónir tonna af farmi.
Flugvöllurinn hefur tvær farþegamiðstöðvar sem eru við hlið fjögurra samhliða flugbrauta. Þriðja farþegastöðin er í undirbúningi, auk tengistöðva og tveggja nýrra flugbrauta, sem mun auka árlega getu flugvallarins úr 60 milljónum farþega í 80 milljónir, auk þess að takast á við um sex milljónir tonna í farmflutningum.
Saga
alt=Mynd af brottfararaðstöðu á 1. farþegamiðstöð Sjanghæ Pudong flugvallarins.|thumb|Brottfararaðstaða 1. farþegamiðstöðvar Sjanghæ Pudong flugvallarins.
Ákveðið var að byggja nýjan flugvöll við suðurbakka ósa Jangtse fljóts, við strönd Pudong austur af Sjanghæ. Framkvæmdir við fyrsta áfanga hófust árið 1997 og var hann opnaður haustið 1999. Í upphafi var ein flugbraut byggð ásamt einni farþegamiðstöð. Önnur braut var síðan opnuð árið 2005 og smíði annarrar farþegamiðstöðvar ásamt þriðja flugbrautinni og farmstöð hófst í árslok 2005. Tók hún til starfa árið 2008, í tæka tíð fyrir Sumarólympíuleikarnir í Beijing 2008.
Árið 2011 hófst ný stækkunarlota með byggingu tveggja nýrra flugbrauta og annars flugumferðarturns. Því lauk árið 2015 og tvöfaldað það getu flugvallarins. Árið 2010 fór árlegur fjöldi flugfarþega í fyrsta skipti yfir 40 milljónir og árið 2014 fór fjöldinn yfir 50 milljónir. Árið síðar var fjórða flugbrautin tekin í gagnið. Það ár fóru afköst flugvallarins yfir 60 milljónir farþega og árið 2017 yfir 70 milljónir farþega.
Árið 2019 var tekin í notkun ný tengibygging. það ár fór árlegur fjöldi farþega yfir 76 milljónir.
Samgöngur við flugvöllinn
alt=Mynd af snarlest með segulsvifbúnaði, yfirgefa Sjanghæ Pudong flugvöllinn.|thumb|Snarlest með segulsvifbúnaði, yfirgefur Sjanghæ Pudong flugvöllinn. Snarlestarkerfi borgarinnar meðal annars snarlestir með segulsvifbúnaði, tengja flughöfnina við miðborg Sjanghæ. Að auki tengja strætisvagnar og gott vegakerfi flughöfnina við borgina og nærliggjandi svæði. Sjanghæ Pudong flugvöllurinn er tengdur Sjanghæ Hongqiao flugvellinum með Snarlest með segulsvifbúnaði.
Flugfélög
alt=Mynd af 2. farþegamiðstöð Sjanghæ Pudong flugvallarins.|thumb|1. farþegamiðstöð Sjanghæ Pudong flugvallarins. Flugvöllurinn er aðalmiðstöð og safnvöllur fyrir heimaflugfélögin China Eastern Airlinesog Shanghai Airlines. Hann er einnig umfangsmikil miðstöð og safnvöllur fyrir Air China og annar safnvöllur China Southern Airlines. Einkareknu flugfélögin Juneyao Airlines og Spring Airlines nýta völlinn sem safnvöll og eru umfangsmikil þar.
Flugvöllurinn er einnig safnvöllur og flutningamiðstöð fyrir Asíu- og Kyrrahafsstarfssemi FedEx, UPS og DHL. Alls starfa á flugvellinum 85 farþegaflugfélög og 41 farmflugfélög.
Flugleiðir
Árið 2016 náði flugvöllurinn til 210 áfangastaða víða um heim. Margir áfangastaðir flugvallarins eru innan Kína, en alþjóðaflug eru víða um heim, til Evrópu, Asíu, Eyjaálfu, Afríku, og Norður Ameríku.
Dæmi um borgir eru Kaupmannahöfn, Helsinki, London, París, Frankfurt am Main, Boston, New York, Los Angeles, Seúl, Taípei, Tókíó, Hong Kong, Makaó, og mun fleiri staða.
Tenglar
alt=Mynd af tengingu farþegamiðstöðva Sjanghæ Pudong flugvallarins.|thumb|tengingu farþegamiðstöðva Sjanghæ Pudong flugvallarins.
Fríða og dýrið
thumb|right|Myndskreyting eftir [[Walter Crane.]] Fríða og dýrið (franska: La Belle et la Bête), einnig þýtt sem Yndisfríð og ófreskjan, er ævintýri eftir franska 18. aldar rithöfundinn Gabrielle-Suzanne Barbot de Villeneuve frá 1740 en er þekktust í styttri endursögn Jeanne Marie Le Prince de Beaumont frá 1756 og síðar Andrew Lang frá 1889. Þekktasta rússneska endursögnin er „Rauða blómið“ eftir Sergej Aksakov frá 1858. Meðal forvera sögunnar eru goðsagan um Eros og Psýkke úr Gullasnanum eftir Apuleius og sagan „Svínakóngurinn“ sem kom út í þjóðsagnasafni Giovanni Francesco Straparola 1550.
Leikritið Amour pour amour eftir Pierre-Claude Nivelle de La Chaussée var skrifað aðeins tveimur árum eftir útgáfu bókar Villeneuve og árið 1771 samdi André Grétry óperuna Zémire et Azor sem naut mikilla vinsælda. Nýjasta útfærsla sögunnar er kvikmyndin Fríða og dýrið frá 2017.
Alþingiskosningar 1942 (júlí)
Alþingiskosningar 1942 (júlí) voru fyrri Alþingiskosningarnar sem haldnar voru árið 1942. Þær fóru fram 5. júli það ár. Hermann Jónasson baðst lausnar fyrir sig og ráðuneyti sitt 16. maí í kjölfar samþykktar frumvarps stjórnarskrárnefndar á Alþingi 8. maí um að þingmönnum í Reykjavík yrði fjölgað og hlutbundnar kosningar yrðu í tvímenningskjördæmum, sem nefnt var Eiðrofsmálið. Ólafur Thors myndaði stjórn 16. maí skipaða ráðherrum Sjálfstæðisflokks sem starfaði sá um að framfylgja stjórnarskrárbreytingunni. Í þessum kosningum buðu Sosíalistar fram og fengu þeir fleiri atkvæði en Alþýðuflokksmenn.
Tengt efni
Kosningasaga
Kristbjörn Albertsson
Kristbjörn Albertsson (8. ágúst 1944 – 18. júlí 2022) var íslenskur körfuknattleiksmaður, þjálfari, dómari og stjórnarmaður. Hann dæmdi bæði í körfuknattleik og fótbolta og varð fyrsti alþjóðadómari Íslands í körfuknattleik árið 1973. Fimm sinnum var hann valinn dómari ársins hjá KKÍ. Kristbjörn varð formaður Körfuknattleikssambands Íslands í stuttan tíma árið 1980 eftir að Stefán Ingólfsson sagði af sér og svo aftur tímabilið 1981 til 1982.
Reykjanesbær
Reykjanesbær er sveitarfélag á utanverðum Reykjanesskaga, hið fjórða fjölmennasta á Íslandi, með rúmlega 22 þúsund íbúa (2023). Sveitarfélagið var stofnað 11. júní 1994 við sameiningu þriggja sveitarfélaga: Keflavíkur, Njarðvíkur og Hafna. Árið 2006 bættist hverfið Ásbrú við þegar Bandaríkjaher afhenti íslenskum stjórnvöldum Keflavíkurstöðina til afnota. Mörk Reykjanesbæjar liggja frá miðju Reykjanesi um Stapafell að miðjum Vogastapa að austanverðu og frá Ósum norðan Hafna að Hólmsbergi, norðan Helguvíkur, að norðanverðu. Reykjanesviti og Eldey eru innan marka sveitarfélagsins og eru helstu kennileiti þess. Súlan sem verpir í Eldey er í merki sveitarfélagsins. Ásamt fleiri byggðarlögum á Reykjanesskaga telst Reykjanesbær vera hluti af Suðurnesjum.
Í Reykjanesbæ eru sjö grunnskólar: Stapaskóli og Akurskóli í Innri-Njarðvík; Njarðvíkurskóli í Ytri-Njarðvík; Háaleitisskóli á Ásbrú (áður McMahon Elementary School); Myllubakkaskóli (áður Barnaskólinn í Keflavík), Holtaskóli (áður Gagnfræðaskólinn í Keflavík) og Heiðarskóli í Keflavík. Fjölbrautaskóli Suðurnesja er í Keflavík og Keilir, miðstöð vísinda, fræða og atvinnulífs er með nám á bæði háskóla- og framhaldsskólastigi á Ásbrú.
Byggðasafn Reykjanesbæjar var stofnað 1944. Það er nú með sýningarrými í Duus Safnahúsum í Grófinni í Keflavík, ásamt Listasafni Reykjanesbæjar og Bátasafni Gríms Karlssonar. Í Reykjanesbæ eru líka Víkingaheimar þar sem hægt er að skoða víkingaskipið Íslending, og Hljómahöllin, safn um íslenska dægurtónlist í Stapanum sem var byggður sem félagsheimili Ytri-Njarðvíkur.
Nokkrar kirkjur eru í Reykjanesbæ. Í Keflavík er Keflavíkurkirkja, svo eru Ytri-Njarðvíkurkirkja og Innri-Njarðvíkurkirkja í Njarðvík, og Kirkjuvogskirkja í Höfnum. Auk þeirra eru Hvítasunnukirkjan í Keflavík, First Baptist Church í Njarðvík og Kirkja heilags Jóhannesar Páls II á Ásbrú.
Reykjaneshöfn er opinbert hlutafélag sem sér um rekstur Keflavíkurhafnar, Njarðvíkurhafnar, Hafnahafnar, hafnarinnar í Helguvík og smábátahafnarinnar í Grófinni í Keflavík. Í Njarðvíkurhöfn er stór yfirbyggður slippur. Siglingafélagið Knörr hefur aðsetur í Grófinni. Á Ljósanótt, sem er bæjarhátíð Reykjanesbæjar, er kveikt á ljósum í Berginu (Keflavíkurbergi) norðan við Grófina.
Fá sveitarfélög á Íslandi hafa vaxið jafn hratt og Reykjanesbær. Þegar sveitarfélagið var stofnað voru íbúar rúmlega 10 þúsund. 10 árum síðar var íbúafjöldinn rétt tæp 11 þúsund, en árið 2014 voru íbúar 14 þúsund og yfir 22 þúsund árið 2023. Íbúafjöldi Reykjanesbæjar hefur því ríflega tvöfaldast á þeim 30 árum sem liðin eru frá sameiningu. Vöxtur sveitarfélagsins hefur haldist í hendur við aukin umsvif á Keflavíkurflugvelli sem hefur lengi verið stærsti vinnustaðurinn á Suðurnesjum.
Blesgæs
Blesgæs (fræðiheiti: Anser albifrons) er gæs sem verpir nyrst í Evrópu, Asíu og Ameríku en hefur vetursetu ívið sunnar, einkum á Bretlandi, í Bandaríkjunum og Japan.
Hvanneyrarjörðin og fleiri jarðir í Andakíl eru friðlýstar sem mikilvægt búsvæði fyrir blesgæs sem hefur þar viðkomu vor og haust á leið til og frá varpstöðvum á  Grænlandi
Veiðar á blesgæs eru bannaðar á Íslandi.
Álagafjötrar (Ísfólkið)
Álagafjötrar er fyrsta bókin í bókaseríunni Sagan um Ísfólkið eftir norka skáldsagnnahöfundinn Margit Sandemo, bókin kom út árið 1982.
Söguþráður
Plágan mikla herjar á í Þrándheimi þar sem við fáum að kynnast tveimur kvensöguhetjum sem verða þýðingarmiklar persónur fyrir Ísfólkið: þær Silja Arngrímsdóttir og Charlotte Maiden. Silja er sautján ára gömul og hefur misst alla ættingja sína í plágunni.
Luke Shaw
Luke Paul Hoare Shaw (fæddur 12. júlí 1995) er enskur knattspyrnumaður sem spilar með Manchester United og enska landsliðinu.
Geimstöð
Geimstöðvar eru meðal annars notaðar til að rannsaka áhrif geimsins á mannlíkamann, auk þess að skapa aðstöðu fyrir fleiri og lengri rannsóknir en boðið upp er á í öðrum geimförum. Allar geimstöðvar eru hannaðar til að skipta um starfslið; hver starfsmaður er um borð í geimstöðinni í nokkrar vikur eða mánuði en sjaldan lengra enn eitt ár. Heimsmet fyrir lengstu dvöl í geimnum á Valeríj Poljakov sem dvaldi um borð var í Mír í 437,7 daga frá 1994 til 1995. Frá 2009 hafa þrír geimfarar verið í geimnum lengur en eitt ár, allir um borð í Mír.
Eden Hazard
thumb|200px|Eden Hazard Eden Hazard (fæddur 7. janúar 1991) er belgískur knattspyrnumaður sem spilar með Real Madrid. Hann er fjölhæfur leikmaður, sem getur spilað sem leikstjórnandi á miðjunni, sem og á báðum vængjum vallarins. Hann var í bronsliði Belga á HM 2018 og átti stóran þátt í árangri liðsins. Hazard sagði skilið við landsliðið eftir slakt gengi Belgíu á HM 2022.
Hazard var seldur frá franska félaginu Lille OSC til Chelsea árið 2012. Hann Hazard vann úrvalsdeildina tvisvar sinnum, evrópukeppnina tvisvar, enska bikarinn og deildabikarinn. Hann var valinn besti leikmaður deildarinnar 2014-15. Hann var með Chelsea til 2019 en fór þá til Real Madrid. Það var draumur hans sem drengur að spila með Real. Þrátt fyrir að hafa unnið spænska titilinn með Real 2020 var tímabil Hazards litað af meiðslum og í þeim leikjum sem hann spilaði náði hann ekki að skapa mörk líkt og hjá Chelsea. Hann náði sér ekki á strik með Real síðar og var vera hans þar vonbrigði. Hann yfirgaf félagið í júní 2023.
Yngri bræður Edens, Kylian og Thorgan, spila einnig knattspyrnu í efstu deildum Evrópu.
Pomacea
Pomacea er ættkvísl ferskvatnssnigla með tálkn og skelloku í eplasniglaætt (Ampullariidae). Ættkvíslin er frá Ameríku – útbreiðsla flestra tegunda ættkvíslarinnar takmarkast við Suður-Ameríku. Í fiskabúrarækt kallast þeir stundum Pomacea eða ranglega Ampullarius.
Synir Hórusar
thumb|right|Kanóposkrukkur Synir Hórusar eru fjórir guðir í fornegypskum trúarbrögðum sem voru persónugervingar fjögurra kanóposkrukka sem geymdu innyfli hins látna í múmíugerð. Þeir koma upphaflega fyrir í Pýramídaritunum sem vinir konungsins sem aðstoða hann við himnaför sína. Upphaflega var Ísis, upprunaleg eiginkona Hórusar, talin móðir þeirra en hver þeirra átti sína verndargyðju.
Synir Hórusar eru:
Svissneskur franki
Svissneskur franki (þýska: Franken, franska og rómanska: franc, ítalska: franco) er gjaldmiðill Sviss og Liechtenstein. Héraðið Campione d'Italia á Ítalíu notar svissneskan franka líka í staðinn fyrir evruna.
Einn franki skiptist í 100 hundraðshluta (þ. Rappen, f. centime, í. centesimo, r. rap). Myntir eru 5, 10 og 20 hundraðshlutar, og ½ (50 hundraðshlutar), 1, 2 og 5 frankar. Seðlar eru 10, 20, 50, 100, 200 og 1.000 frankar. Einn franki er um 130 ISK. ISO 4217 kóðinn fyrir frankann er CHF.
Blóðmaurar
Blóðmaurar (fræðiheiti: Ixodoidea) eru áttfætlur, nokkra millimetra að stærð. Blóðmaurar festa sig við hýsil sinn og þrífast þar á blóði. Þeir minna mest á lundalúsina, en eiga einnig allmarga meinlausa frændur sem lifa í jarðvegi, t.d. roðamaurinn. Blóðmaurar hafa fundist á Íslandi, þó ekki séu tilfellin mörg. Þeir finnast aftur á móti víða í Evrópu og leggjast aðallega á ýmis spendýr og fugla, meðal annars farfugla.
Köld
Köld er breiðskífa með Sólstöfum sem kom út árið 2009.
Christian Corrêa Dionisio
Christian Corrêa Dionisio (fæddur 23. apríl 1975) er brasilískur fyrrverandi knattspyrnumaður. Hann spilaði 11 leiki með landsliðinu.
Sumarólympíuleikarnir 2021
thumb|right|Nýi þjóðarleikvangurinn í Tókýó í byggingu árið 2018. Sumarólympíuleikarnir 2020 eða '''32. Ólympíuleikarnir' (japanska: 第三十二回オリンピック競技大会 Hepburn: Dai Sanjūni-kai Orinpikku Kyōgi Taikai'') voru alþjóðlegt íþróttamót sem upphaflega stóð til að halda í Tókýó í Japan 24. júlí til 9. ágúst árið 2020. Vegna COVID-19-faraldursins var ákveðið að flytja leikana til 2021. Þrátt fyrir frestunina var nafnið Tókýó 2020 engu að síður formlega notað yfir Ólympíuleikana í auglýsingum og skipulagningu þeirra. Leikarnir hófust 23. júlí og lauk 8. ágúst.
Tókýó var valin á 125. fundi Alþjóðaólympíunefndarinnar í Buenos Aires 7. september 2013. Þetta var í annað skiptið frá leikunum 1964 sem Ólympíuleikarnir voru haldnir í Tókýó sem varð þar með fyrsta borgin í Asíu sem hýsir leikana tvisvar. Þetta var í fjórða skiptið sem Ólympíuleikarnir voru haldnir í Japan, á eftir Vetrarólympíuleikunum 1972 í Sapporo og Vetrarólympíuleikunum 1998 í Nagano. Þetta voru auk þess aðrir Ólympíuleikarnir í röð þriggja leika sem haldnir eru í Austur-Asíu á eftir Vetrarólympíuleikunum 2018 í Suður-Kóreu og fyrir Vetrarólympíuleikana 2022 í Kína.
Á þessum Ólympíuleikum var keppt í nokkrum nýjum íþróttagreinum, þar á meðal 3x3-körfubolta, Freestyle BMX-hjólreiðum og Madison-boðhjólreiðum. Samkvæmt nýjum reglum Alþjóðaólympíunefndarinnar gat ólympíunefndin sem heldur leikana leyft keppnir í öðrum greinum en kjarnagreinum Ólympíuleikanna. Þannig var keppt í karate, sportklifri, brimbrettasiglingum og hjólabrettum á leikunum í Tókýó. Að auki var keppt í hafnarbolta og mjúkbolta sem duttu út eftir 2008. Alls voru 339 keppnir í 33 greinum. Engir áhorfendur voru vegna aukningar kórónaveirusmita í Japan.
Greinar
Opinbera dagskráin fyrir Ólympíuleikana var samþykkt af Framkvæmdaráði Alþjóðlegu Ólympíunefndarinnar þann 9. júní 2017. Forseti nefndarinnar, Thomas Bach, lýsti því yfir að takmarkið væri að gefa leikunum „yngra“ og „borgaralegra“ yfirbragð, og að auka þátttöku kvenna.
Á leikunum voru 339 keppnir í 33 íþróttum, eða yfir 50 greinum.
Nic Broca
Nic Broca, Nicolas Broca eða Nic (18. apríl 1932 – 7. febrúar 1993) var belgískur teiknimyndahöfundur. Hann er vann einkum að gerð teiknimynda fyrir sjónvarp og kvikmyndahús, en teiknaði einnig þrjár sögur í bókaflokknum um Sval og Val.
Ferill
Nicolas Broca, betur kunnur undir listamannsnafninu Nic, fæddist í Liege og hóf störf hjá Belvision Studios að loknu myndlistarnámi. Fyrirtækið var umsvifamikill framleiðandi teiknimyndaþátta fyrir sjónvarp. Þar vann Nic að því að aðlaga ýmsar af kunnustu belgísku teiknimyndahetjunum að hvíta tjaldinu, s.s. Ástrík, Lukku Láka, Tinna og Strumpana.
Árið 1980 tók hann við bókaflokknum um Sval og Val ásamt höfundinum, eftir að Fournier hætti í fússi. Í fyrstu var áætlað að fela ýmsum fulltrúum í ritstjórn Teiknimyndablaðsins Svals að semja handritin. Í tilraunaskyni unnu Nic og aðstoðarritstjórinn Alain De Kuyssche saman söguna La Fantacoptère (íslenska: Sólarorkuþyrlan) og skrifaði Kuyssche undir dulnefninu A. Lloyd. Sagan, sem síðar birtist í safnritinu La Voix sans maître þótti nægilega vel teiknuð til að Nic héldi starfinu en niðurstaða forlagsins varð sú að fá hinn reynslumikla höfund Cauvin til handritsgerðarinnar í framtíðinni.
Nic og Cauvin sömdu saman þrjár sögur um ævintýri félaganna (La ceinture du grand froid, La boîte noire og Les faiseurs de silence). Bækurnar mæltust afar misjafnlega fyrir og varð það til þess að Nic ákvað að halda ekki áfram á sömu braut, heldur sneri sér aftur að sjónvarpsþáttagerð.
Árið 1984 kynnti hann til sögunnar nýjar sögupersónur, Snorkana (enska: Snorks). Þættir þessir fjölluðu um skringilegar neðansjávarverur og samfélag þeirra, sem minnti óneitanlega nokkuð á Strumpanna. Upphaflega mun Nic hafa áætlað að nota Snorkana sem aukapersónur í Sval og Val. Snorkarnir voru framleiddir af Hanna-Barbera fyrirtækinu um fjögurra ára skeið og nutu mikilla vinsælda.
Upplýsingatækni í skólakerfinu
Upplýsingatækni felur í sér meðhöndlun, dreifingu og miðlun upplýsinga. Þessum upplýsingum er miðlað til að mynda með notkun tölva, fjarskiptanets, sjónvarps, hugbúnaðar og internets. Tölvukerfi og tölvuforrit eru helsta undirstaða upplýsingatækninnar. Upplýsingatækni er mikið notuð í viðskipta– og atvinnulífinu þar sem geymsla, endurheimtun og miðlun gagna er nauðsynleg daglegu starfi.
Upplýsingatækni hefur einnig hagnýtt hlutverk í skólakerfinu fyrir kennslu og kennsluhætti. Kennarar og nemendur hafa nýtt sér upplýsingatækni til að miðla og stýra upplýsingum.
Leikskólar
Tölvur og spjaldtölvur eru meðal annars notaðar til þess að kenna börnum að lesa og skrifa. Það hefur verið sýnt fram á að með því að nota kennsluleiki í spjaldtölvum örvast málþroski barna, dæmi um slíkan leik er „Stafakarlinn“. Kennsla í leikskólum með notkun upplýsingatækni (notkun tölva, spjaldtölva) bætir einnig félagsfærni, þar sem börnin þurfa að læra að bíða eftir að komast í tölvurnar, kenna hvort öðru á þær og hjálpast að í leikjum. Með notkun tölva og snertiskjáa eykst einnig hreyfifærni (sérstaklega fínhreyfingar) og samhæfing hreyfinga hjá börnum. Dæmi um slíkt er að stjórna tölvumús og fylgja bendlinum eftir með augunum. Svo spjaldtölvur og tölvur geta haft hvetjandi áhrif á börn til þess að læra og auðvelda námið töluvert.
Tölvurnar nýtast líka í samskiptum leikskólans við foreldra. Sumir leikskólar senda til dæmis foreldrum póst í lok hverrar viku þar sem farið er yfir allt sem gert var. Einnig sjá foreldrar myndir úr starfinu í gegnum tölvuna svo auðvelt er að fylgjast með starfinu sem fer fram á leiskólanum. Flestir leikskólar eru einnig með heimasíður þar sem hægt er að sjá helstu fréttir eins og til dæmis sumarfrí, jólafrí, og alls konar uppákomur. Einnig fara skráningar veikinda og fjarveru barna fram í gegnum tölvuna á sumum leikskólum.
Einnig er farið að notast við tölvur eða spjaldtölvur í foreldraviðtölum. Þá er búið að setja allt inn í sér möppu fyrir viðkomandi barn og þá geta foreldrar skoðað allt starfið yfir veturin í heild sinni. En upplýsingatækni er í mikilli þróun á leikskólum landsins svo ekki eru allir leikskólar komnir langt á veg með að nýta sér alla þessa tækni.
Grunnskólar og Framhaldsskólar
Í mörgum grunnskólum og framhaldsskólum á Íslandi eru borðtölvur (sumir skólar nota einnig spjaldtölvur og fartölvur) notaðar við kennslu. Notkun tölva í grunnskólum er þó mest í efri bekkjum. Dæmi eru um að kennarar noti samfélagsmiðla til að miðla upplýsingum og kennsluefni til nemenda sinna og foreldra þeirra. Í þessu samhengi má helst nefna Facebook (þar sem hægt er að stofna lokaða hópa til að dreifa kennsluefni og upplýsingum) og Youtube (þar sem hægt er að setja inn kennslumyndbönd). Með tilkomu snjallsíma geta nemendur sjálfir tekið upp myndbönd af verkefnum sínum (til dæmis tilraunum) og deilt með kennurum og nemendum. Margir kennarar hafa einnig notað Facebook síður til að safna saman námsefni og halda því aðgengilegu fyrir nemendur sína. Upplýsinga -og námskerfið Mentor hefur verið mikið notað á Íslandi í leikskólum, grunnskólum og framhaldsskólum. Mentor er með yfir 20 ára reynslu af rekstri og þróun upplýsingakerfa fyrir skóla. Með kerfinu var hægt að bæta upplýsingamiðlun til foreldra skólabarna, tækni í skólastarfi og hægt að innleiða nýjar kennsluaðferðir. Einnig var bætt við Mentor „appi“ fyrir snjallsíma. Forritið gerir kennurum kleift að halda utan um það efni sem nýtt er í kennslu, hægt er að setja inn kennsluáætlanir, verkefni og fleira. Nemendur geta sótt verkefni sín gegnum netið og hlustað eða horft á leiðbeiningar eins og þeir vilja. Foreldrar barnanna geta fylgst með námsframvindu þeirra, ástundun og verið í gagnvirku sambandi við kennarana.
Háskólar
Flestir nemendur Í háskólum á Íslandi notast við fartölvur/spjaldtölvur í námi sínu. Kennsla fer að miklu leyti fram gegnum tölvur (með fyrirlestrum til dæmis) og gegnum samskipti á netinu. Í háskólum (og flestum framhaldsskólum) eru svokölluð „innranet“ eins og til dæmis MySchool og Uglan. Þessi kerfi gera nemendum skólans kleift að nálgast stundaskrár, próf, einkunnir og verkefni gegnum netið, ásamt því að vera í samskiptum við kennara og aðra nemendur. Notkun upplýsingatækni er því einstaklega hentug leið fyrir til dæmis fjarnámskennslu. Þá geta nemendur ekki sótt hefðbundna tíma á vegum skólans. Með slíkri tækni er hægt að fylgjast með fyrirlestrum í beinni „útsendingu“ gegnum beint „stream“ og jafnvel senda kennaranum fyrirspurnir í tímum gegnum netið. Margir nemendur og kennarar nota einnig samfélagsmiðla (til dæmis hópa á Facebook) til að deila upplýsingum sín á milli. Helsti ókostur við notkun tölva, snjallsíma og annarra tækja við kennslu væri möguleg truflun að völdum þeirra, ef nemendur eru að nota tækin í tímum í öðrum tilgangi en ætlast er til. Einnig getur símar valdið truflun í prófum. En af ofangreindu má sjá að upplýsingatækni gegnir mikilvægu hlutverki í skólakerfinu þegar kemur að samskiptum og gagnvirku upplýsingaflæði milli kennara og nemenda.
Christoph Daum
thumb|Daum árið 2009 Christoph Paul Daum, fæddur 24 október árið 1953 í Oelsnitz, Erzgebirgskreis sem þá tilheyrði Austur-Þýskalandi, er þýskur knattspyrnuþjálfari og fyrrum leikmaður.
Christoph Daum varð frægur sem þjálfari þegar hann stýrði 1. FC Köln veturinn 1985/86. Á tíma hans í Köln tókst félaginu að ná 2.stæti deildarinnar nokkur ár í röð. 1990 var hann rekinn af stjórn Kölnar af óþekktum ástæðum. Eftir það tók hann við stórliði VfB Stuttgart og tókst honum að sigra Bundesliguna með þeim tímabilið 1991/92. Eftir það fór hann í nokkur ár til Tyrklands þangað til hann kom aftur til þýskalands árið 1996, í þetta skipti sem þjálfari hjá Bayer 04 Leverkusen.Og náði þar glæsilegum árangri og var með liðið í toppbaráttu öll árin.
Sochaux
Sochaux er franskur iðnaðarbær í miðaustanverðu Frakklandi, í héraðinu Búrgund-Franche-Comté. Helstu nágrannabæir eru Montbéliard og Belfort.
Sochaux er einkum þekktur fyrir framleiðslu á Peugeot-bílum sem þar hafa verið gerðir frá 1912. Þar er ennfremur fótboltaklúbburinn FC Sochaux.
Fólkfjöldaþróun
Tala íbúa í bæjarfélaginu Sochaux
Heimild:INSEE
Menachem Begin
Menachem Begin (16. ágúst 1913 – 9 mars 1992) var ísraelskur stjórnmálamaður, stofnandi Likud-flokksins og 6. forsætisráðherra Ísraels. Fyrir stofnun Ísraelsríkis var hann leiðtogi síonískra hernaðarsamtaka að nafni Irgun sem höfðu klofnað frá samtökunum Haganah. Hann lýsti yfir uppreisn gegn bresku stjórninni sem var andvíg gyðingahreyfingunni. Sem leiðtogi Irgun gerði hann árásir á bresk skotmörk í Palestínu. Seinna meir börðust Irgun-samtökinn á móti aröbunum í borgarastríði í bresku Palestínu.
Begin var kjörinn á Knesset, þing Ísraelsríkis, við fyrstu setningu þess árið 1949, sem leiðtogi og stofnandi stjórnmálaflokksins Herut (sem síðar rann inn í Likud). Begin varð einn sýnilegasti leiðtogi stjórnarandstöðunnar gegn ríkisstjórn vinstriflokksins Mapai (sem síðar varð ísraelski Verkamannaflokkurinn). Hann sat í stjórnarandstöðu eftir átta kosningar í röð (fyrir utan þátttöku hans í þjóðstjórn sem sett var á fót í sex daga stríðinu). Flokkur hans hafði lengi verið á útjaðri ísraelskra stjórnmála en hann varð smám saman þóknanlegri ísraelskri alþýðu. Þegar flokkurinn vann kosningasigur og Begin varð forsætisráðherra árið 1977 var endi bundinn á þriggja áratuga stjórn Verkamannaflokksins.
Sem forsætisráðherra undirritaði Begin friðarsáttmála við Egyptaland árið 1979 og hlaut fyrir það friðarverðlaun Nóbels ásamt Anwar Sadat Egyptalandsforseta. Eftir undirritun friðarsáttmálans voru ísralskir hermenn kallaðir frá Sínaískaga, sem Ísraelar höfðu hertekið frá Egyptalandi í sex daga stríðinu. Ríkisstjórn Begins studdi síðar byggingu ísraelskra byggða á Vesturbakkanum og Gasaströndinni. Begin fyrirskipaði sprengjuárásir á Osirak-kjarnorkustöðina í Írak og innrás í Líbanon árið 1982 til þess að uppræta vígi Frelsissamtaka Palestínu þar í landi. Þetta hóf stríð Ísraels við Líbanon árið 1982. Eftir því sem stríðsátökin í Líbanon drógust á langinn og kristnir líbanskir bandamenn Ísraela frömdu voðaverk í landinu varð Begin sífellt einangraðari. Því lengur sem ísraelski herinn var í Líbanon, því meira leið ísraelski efnahagurinn fyrir það og er ríkið var farið að glíma við óðaverðbólgu fór gagnrýni á Begin að aukast. Begin var á þessum tíma enn að syrgja konu sína, Alizu, sem hafði látist í nóvember 1982, og svo fór að hann sagði af sér í október næsta ár.
Karlsverðlaunin
thumb|Bill Clinton tekur við Karlsverðlaununum árið 2000 Karlsverðlaunin (þýska: Der Karlspreis) er friðarverðlaun sem veitt eru árlega í þýsku borginni Aachen. Karlsverðlaunin eru friðarverðlaun sem veitt eru fólki sem skarað hefur framúr í þágu friðar í Evrópu. Stofnað var til verðlaunanna í keisaraborginni Aachen í Þýskalandi 1950 og heita þau eftir Karlamagnúsi, en Aachen var keisarasetur hans.
Veiting verðlaunanna
Verðlaunin eru veitt á uppstigningardegi ár hvert og er ekki endilega tengd einum einstaklingi, heldur getur hópur manna eða jafnvel dauðir hlutir hlotið verðlaunin. Verðlaunaafhendingin fer fram í krýningarsal ráðhússins og er það borgarstjórinn í Aachen sem þau veitir. Verðlaunin hafa ekki verið veitt hvert ár. Þannig voru þau ekki veitt 1956, 1962, 1965, 1968, 1971, 1974, 1975, 1980, 1983, 1985 og 2021. Árin 1988 og 2004 hlutu tveir aðilar verðlaunin.
Geðlyf
thumb|right|20 mg [[rítalínforðatöflur notaðar við meðhöndlun á athyglisbresti.]] Geðlyf eru lögleg geðvirk lyf, notuð til þess að hafa áhrif á virkni heilans og taugakerfisins. Geðlyf eru meðal annars notuð í meðferð við geðsjúkdómum og er þá ávísað af geðlæknum. Sum geðlyf geta valdið fíkn og eru einnig notuð ólöglega sem fíkniefni. Aðeins læknir, með gilt lækningaleyfi, má ávísa geðlyfjum, sem fást gegn framvísun lyfseðlis í lyfjaverslun.
Dæmi um geðlyf eru þunglyndislyf sem notuð eru til að bæta geðhag viðkomandi.
Ormur Ásláksson
Ormur Ásláksson var biskup á Hólum 1342 – 1356, eða í 14 ár.
Ormur biskup var Norðmaður, sem hafði verið kórsbróðir í Stafangri. Lítið annað er vitað um uppruna hans. Hann var kjörinn biskup 1342 og vígður 1343, um leið og Jón skalli Eiríksson til Grænlands. Ormur kom til Íslands sumarið 1343, og brotnaði skipið við Þjórsársand.
Ormur varð fljótt illa þokkaður af landsmönnum vegna fégræðgi, en hirti minna um andleg mál. Bændur norðanlands gerðu samtök gegn honum, og fór biskup utan 1345 til þess að styrkja stöðu sína. Kom hann út aftur ári síðar og braut þá skip við Melrakkasléttu. Enn fór hann utan 1347 og var þá í Noregi í 4 ár. Sumarið 1349 urðu þau tíðindi að svartidauði barst til Noregs. Geisaði pestin þar fram eftir ári 1350 og felldi meira en helming landsmanna. Einkum varð prestastéttin hart úti, en þeir Ormur Ásláksson og Jón skalli Eiríksson voru meðal fárra kirkjuhöfðingja sem lifðu pestina af.
Ormur kom aftur til landsins 1351 með verndarbréf konungs, þar sem farið var hörðum orðum um andstöðu Norðlendinga og nokkrum þeirra stefnt utan á konungsfund. Átökin héldu samt áfram. Biskup bannfærði þá forsprakkana, sem hafði lítið að segja. Efldi hann flokk gegn þeim, náði nokkrum þeirra á sitt vald og hélt þeim föngnum, þar til þeir voru leystir út með fé. Sumarið 1353 komu út þeir sem stefnt hafði verið utan, og höfðu með sér bréf konungs, þar sem Ormi var boðið að virða fornan rétt þegnanna, og skipað að leysa þá úr banni. Taldi hann sér þá ekki lengur vært á Hólum, fór til Noregs 1354 og andaðist þar haustið 1356. "Var hann fáum harmdauði", segir í annál.
Fylki (tölvunarfræði)
Í tölvunarfræði eru fylki ein einfaldasta gerð gagnagrinda. Fylki geyma raðað mengi af stökum, og yfirleitt eru stökin af sömu stærð og gagnatýpu. Vísað er í einstök stök með raðnúmeri þeirra innan fylkisins, sem er kallaður vísir. Vísarnir eru yfirleitt heiltölur, ólíkt tilvísanafylkjum, þar sem að vísar geta verið strengir eða óraðaðar tölur.
Sum fylki eru margvíð, sem þýðir að notaðir eru fleiri en einn vísir fyrir hvert stak. Fylkið er þá röðuð n-nd. Tví- og þrívíð fylki eru algengustu margvíðu fylkin.
Flest forritunarmál eru með fylki af einhverju tagi. Sum forritunarmál á borð við APL, J og sumar útgáfur FORTRAN hafa skilgreinda almennari virkni virkja og falla til þess að virka á gegnsæan hátt yfir fylki jafnt sem venjulegar breytur.
Persónur í söguheimi Harry Potter-bókanna
Persónur í söguheimi Harry Potter-bókanna eru fjölmargar og koma fyrir víða í Harry Potter-bókunum og kvikmyndum sem gerðar hafa verið upp úr söguheimi þeirra.
Harry Potter
Harry James Potter fæddist þann 31. júlí árið 1980. Harry Potter er lítill og mjór, með dökkt og úfið hár. Hann er með græn augu, kringlótt gleraugu og ör á enninu, sem er í laginu eins og elding. Hann er lifandi eftirmynd föður síns, en er með grænu augun frá móður sinni. Foreldrar hans voru James Potter og Lily (Evans) Potter. Harry er þekktur um allan galdraheiminn sem „drengurinn sem lifði af“.
Á hrekkjavöku þegar Harry var rúmlega eins árs kom Voldemort, einn verst innrætti galdramaður sem uppi hafði verið, heim til hans með það í huga að myrða hann og móður hans, því hún var af muggaættum. Ástæðan var sú að spákona nokkur hafði spáð fyrir um að drengur sem líklega var Harry myndi einhvern daginn sigra Voldemort, hinn myrka herra.
Voldemort mistókst hins vegar að drepa Harry, en foreldrar hans fórnuðu lífi sínu til að reyna að vernda hann. Þegar Voldemort kastaði drápsbölvun á Harry endurkastaðist hún á Voldemort svo að hann missti máttinn og hvarf á braut, nær dauða en lífi. Harry var hins vegar óskaddaður, fyrir utan eldingarlaga örið á enninu sem hann hlaut við bölvunina.
Þar með var Harry munaðarlaus og var skilinn eftir hjá móðursystur sinni (Petuniu) og fjölskyldu hennar, ásamt bréfi sem útskýrði það sem gerst hafði. Ættingjar Harrys voru öll muggar, venjulegt fólk án galdrahæfileika, og höfðu sérstaka andstyggð á göldrum og öllu sem var óvenjulegt. Hann bjó við yfirgengilegt harðræði alla bernsku sína og fékk ekki að vita neitt um galdraheiminn.
Á ellefta afmælisdegi Harrys komst hann að því hver hann var í raun og veru. Þá um haustið fékk hann að fara í Hogwartsskóla þar sem hann lærði galdra og fjölkynngi. Hann lenti í Gryffindor heimavistinni sem er ein af fjórum heimavistum skólans og er heimavist hinna hugdjörfu. Í Hogwart eignaðist Harry fjöldann allan af góðum vinum og voru bestu vinir hans Ron Weasley og Hermione Granger. Harry keppti með heimavistarliðinu sínu í Quidditch, sem leitari og er Quidditch íþróttaleikur galdramanna og kvenna. Hann var yngsti leikmaðurinn í heila öld til að keppa í innanskólakeppninni.
Harry á snæugluna Hedwig sem Hagrid gaf honum í afmælisgjöf þegar hann varð 11 ára. Hedwig fer oft í póstferðir fyrir hann en hún er talin óvenju klár af uglu að vera.
Samband Harrys og Dumbledores skólastjóra er mjög sérstakt og virðist oft sem Harry eigi erfitt með að viðurkenna fyrir Dumbledore þegar hann á í vandræðum eða þegar honum líður illa. Samt virðist skólameistarinn alltaf vita nokkurn veginn hvað er að gerast hjá honum og gerir sitt besta til að líta eftir stráknum.
Sirius Black er guðfaðir Harrys og eru þeir góðir vinir. Í honum fann Harry föðurinn sem hann man ekkert eftir og í Harry sér Sirius besta vin sinn endurborinn. Remus Lupin var annar af bestu vinum James og kenndi hann Harry í skólanum eitt árið. Hann er varúlfur og það er í raun honum að þakka að Harry og Sirius kynntust. Hann er einn sá besti kennari sem Harry hefur nokkurn tímann haft í skólanum.
Töfrasprotar Harrys (28 cm úr kristþyrnisviði, fjöður úr fönix) og Voldemorts (34 cm ýviður, fjöður úr fönix) eru tengdir þar sem þeir eru bræðrasprotar og er kjarni þeirra úr fjöðrum af fönixinum Fawkes sem er gælufönix Dumbledores. Þessar tvær fjaðirir eru einu fjaðrirnar sem þessi ákveðni fönix hefur nokkurntíman gefið af sér til töfrasprotagerðar. Harry fékk líka ýmsa aðra af kröftum Voldemorts þegar hann missti máttinn. Því er Harry talsvert máttugri en aðrir jafnaldrar hans og jafnvel fullþroskaðir galdramenn og auk þess talar hann slöngutungu sem er sjaldgæfur hæfileiki meðal galdramanna. Þennan hæfileika hafði Voldemort líka.
Á fjórða ári sínu í Hogwart tók Harry þátt í Þrígaldraleikunum sem voru þá haldnir í fyrsta skipti í yfir 100 ár. Hann var yngsti keppandinn og hefði í raun ekki átt að taka þátt en brögðum var beitt til að hann yrði fyrir valinu. Sá sem stóð fyrir því var yfirlýstur stuðningsmaður Voldemorts og sá hann einnig til þess að Harry stæði uppi sem sigurvegari leikanna þar sem bikarinn var leiðarlykill sem flutti hann beina leið til Voldemorts og þjóna hans. Þar var Harry notaður, gegn eigin vilja, í athöfn til að endurreisa hinn myrka herra. Eftir mikið og erfitt einvígi við Voldemort komst Harry þó heilu og höldnu heim til Hogwart þar sem hann gat sagt frá því sem fram hafði farið um kvöldið.
Í fimmtu bókinni kemst Harry að því að Sirius á heima í Hroðagerði 12 og að þar hefur Fönixreglan aðsetur. Hann kemst seinna að því að mamma hans og pabbi, ásamt fleiri foreldrum vina hans voru í upprunalegu reglunni. Í Hogwart kemur fimmti kennarinn í Vörnum Gegn Miklu Öflunum síðan Harry hóf nám sitt við skólann. Hún heitir Dolores Umbridge og hefur mikinn aga, sérstaklega á krökkunum úr Gryffindor. Harry, Ron og Hermione stofna Varnarlið Dumbledores, og eiga þau samskipti við hina með gallonum og eru samskipti þeirra haldin í Þarfaherberginu. Eftir nokkuð mikla æfingu hjá Varnarliði Dumbledores, ákveður Harry að fara í galdramálaráðuneytið og finna spádóminn um hann og Voldemort. Með honum fara nokkrir vinir hans eins og t.d. Ron, Hermione, Neville Longbottom, Ginny og Luna Lovegood. Þá hefur Voldemort sent drápara sína á staðinn og tefja þeir Harry frá spádómnum þangað til Voldemort kemur þangað sjálfur. Þá hefst mikill bardagi, sem endar með því að Sirius deyr.
Alþjóðasamtök um eldfjallafræði
Alþjóðasamtök um eldfjallafræði og efnafræði innri hluta jarðar, eða IAVCEI – (Interational Association of Volcanology and the Chemistry of the Earth's Interior) – eru samtök sem fylgjast með og móta alþjóðlegar áherslur í rannsóknum í eldfjallafræði, leitast við að draga úr hættu af völdum eldgosa, og stuðla að rannsóknum í skyldum greinum, svo sem jarðefnafræði, steindafræði og bergfræði eldstöðva, og hvernig bergkvika myndast í efri hluta möttulsins og leitar upp um jarðskorpuna.
IAVCEI er stjórnað af framkvæmdastjórn, sem kosin er til fjögurra ára í senn. Stjórnin mótar stefnu samtakanna og kemur henni í framkvæmd með starfi allmargra nefnda og vinnuhópa.
Saga
Alþjóðasamband um jarðmælingar og jarðeðlisfræði, eða IUGG – (International Union of Geodesy and Geophysics) – var stofnað árið 1919. IUGG skiptist í átta samtök, og er IAVCEI eitt þeirra.
Alþjóðasamtök um eldfjallafræði (IAV) voru stofnuð 1919, og voru þau fyrirrennari IAVCEI. Samþykktir og reglugerðir IAV voru staðfestar í Helsinki 1960 og voru endurskoðaðar í Zürich 1967 og í Canberra 1979. 'Chemistry of the Earth's Interior' (CEI) var bætt við nafnið árið 1967 til samræmis við systursamtökin: Alþjóðasamtök um jarðskjálftafræði og eðlisfræði innviða jarðar, eða IASPEI – (International Association of Seismology and the Physics of the Earth's Interior).
Markmið samtakanna
Samkvæmt lögum IAVCEI eru markmið samtakanna eftirfarandi:
Aðild að IAVCEI var lengst af bundin við vísindafélög. Árið 1996 var einstaklingum gert kleift að gerast félagar í IAVCEI.
Þing samtakanna í Reykjavík 2008
Samtökin héldu allsherjarþing í Reykjavík 17.-22. ágúst 2008. Tæplega 1.000 manns frá 50 þjóðlöndum sóttu þingið. Um 1.300 fræðileg framlög voru kynnt, sem skiptust í 700 erindi og 600 veggspjöld.
Molde
thumb|Molde thumb|right|Séð yfir Molde, knattspyrnuleikvangurinn Aker Stadium fremstur Molde er höfuðborg Møre og Romsdal i Noregi og aðsetur bæði sýslumanns og ríkisstjóra í sýslunni. Borgin er einnig stjórnsýslumiðstöð samnefnds sveitarfélags. Molde er biskupssetur Møre biskupsdæmis. Fjöldi íbúa í borginni er 21.215 og í sveitarfélaginu 32.002 (2022). thumb|Dómkirkjan í Molde Molde var hleðslustöð undir Þrándheim árið 1604 og kaupstaðurinn Molde var stofnaður árið 1742. Hluti af miðbæ Molde fellur undir NB!-skrána, sem er listi yfir borgarumhverfi í Noregi með þjóðlegt, menningarlegt og sögulegt varðveislugildi. Molde er oft kölluð ''borg rósanna. ''
E39, sem er þjóðvegurinn frá Þrándheimi meðfram allri Vestlandsströndinni í Noregi, liggur um Molde meðfram Fannestranda úr austri og norðri og heldur áfram til suðurs við Molde - Vestnes ferjuna, eina fjölförnustu ferjutengingu landsins. Einnig er hraðbátatenging á Vestnes. Sýsluvegur 64 tengir bæinn við Åndalsnes, endastöð Raumabanen járnbrautarlínunnar, sem og E136 í suðri, og við Hustadvika og Averøy í norðri. Molde er höfn fyrir ferjuna Hurtigruta sem fer um landið endilangt. Fjöldi skemmtiferðaskipa hefur einnig viðkomu í borginni á hverju sumri. Molde-flugvöllur, Årø, er 5 km austur af borginni. Frá flugvellinum eru leiðir til nokkurra norskra borga, þ.á.m Ósló, Björgvin, Stafangur og Þrándheims.
Verslun og þjónusta er mikilvæg í Molde, meðal annars eru nokkur smærri og nokkur stærri upplýsingatæknifyrirtæki í borginni sem tengjast háskólanum í Molde. Molde er stærsta iðnaðarsveitarfélag Mæri og Raumsdals miðað við fjölda starfsmanna. Í iðnaðinum eru meðal annars Oskar Sylte Mineralvannfabrikk, Brunvoll, Linjebygg Offshore, deild National Oilwell Varco og annar verkstæðisiðnaður, auk Glamox, stóra ljósabúnaðarverksmiðju.
Dagblaðið Romsdals Budstikke kemur út í Molde.
Molde-sjúkrahúsið er stórt sjúkrahús með um 1.200 ársverk sem dreifast á 1.500 starfsmenn. Auk þeirra aðgerða sem sinnt er venjulega á sjúkrahúsi, hefur sjúkrahúsið í Molde aðgerðir á miðlægum sjúkrahúsum fyrir Møre og Romsdal á sviðum eins og geðlækningum, taugalækningum, tannlækningum/kjálka. vinstri|thumb|Háskólaskólinn í Molde Molde er fræðslusetur og hér er Háskólinn í Molde sem býður upp á fag- og fagnám í heilbrigðis- og félagsmálafræði, skipulagsfræði, hagfræði, íþróttastjórnun, tölvunarfræði, lögfræði og félagsfræði.Í borginni eru tveir menntaskólar. Molde Videregående skole er undirbúningsskóli með menntunarbrautirnar námsbraut; sérnám með toppíþróttum; tónlist, dans og leiklist (þar á meðal Landslinje fyrir djass); list, hönnun og arkitektúr; nýsköpun og stjórnun. Romsdal Videregående skole er einn af stærstu skólum Møre og Romsdal með yfir 800 nemendur á níu námsbrautum. Einnig eru nokkrir grunn- og framhaldsskólar í borginni.